| *Histrionicus histrionicus* |
| --- |
| Macho |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Aves |
| Orde: | Anseriformes |
| Familia: | Anatidae |
| Subfamilia: | Merginae |
| Xénero: | ***Histrionicus***Lesson, 1828 |
| Especie: | ***H. histrionicus*** |

 |
| Nome binomial |
| ***Histrionicus histrionicus***(Linnaeus, 1758) |
| Subespecies |
| *Véxase o texto* |
| Sinonimia |
| *Véxase o texto* |

***Histrionicus histrionicus*** é unha especie de ave da orde das anseriformes, familia dos anátidos e subfamilia dos merxinos, a única incluída no xénero *Histrionicus*.

Taxonomía
---------

### Descrición

#### Xénero

O xénero foi descrito en 1828 polo cirurxián, botánico, ornitólogo e naturalista francés René Primevère Lesson.

#### Especie

A especie fora definida por Linneo en 1758 na 10ª edición do seu *Systema Naturae*, co nome de *Anas histrionica*.

### Etimoloxía

Tanto o xénero como o epíteto específico derivan do latín *histrio, -ōnis*, "histrión", "actor", "comediante", en alusión á súa fermosa plumaxe.

### Sinónimo

Ademais de polo seu nome actualmente válido, a especie coñeceusse tamén polo sinónimo:

* *Anas histrionica* Linnaeus, 1758 (protónimo)

### Subespecies

Recoñécense dúas subespecies:

* *Histrionicus histrionicus histrionicus* (Linnaeus, 1758)
* *Histrionicus histrionicus pacificus* Brooks, 1915

Características
---------------

É un pato cun deseño brillante e fragmentado da plumaxe, que é un sutil camuflaxe nas augas claras e móbiles.

Cría xunto a regatos e ríos fríos e rápidos, alimentándose dos insectos acuáticos pousados sobre rochas.

O seu voo é potente e baixo, seguindo os cursos de auga.

Tras a cría migra á mar, onde se mergulla en busca de bivalvos e crustáceos.

Distribución
------------

Encóntrase na América do Norte setentrional, na Rusia oriental, no sur de Groenlandia e en Islandia.

En Europa occidental rexistráronse exemplares divagantes.

Ameazas
-------

As áreas de invernada están moi agrupadas, e a especie mostra unha fidelidade ao sitio moi alta (o 95 % das femias rastrexadas por radio permaneceron na mesma rexión na que foron marcadas [As áreas de invernada están moi agrupadas, e a especie mostra unha fidelidade ao sitio moi alta (o 95% das femias rastrexadas por radio permaneceron na mesma rexión na que foron marcadas), o que fai que a especie sexa vulnerábel aos impactos de grandes verteduras de petróleo. O número de aves invernantes foi un 25 % menor nas áreas rexistradas tras a vertedura do *Exxon Valdez*, e aínda mostraba taxas de supervivencia reducidas entre os 11 e os 14 anos despois do incidente, o que suxire unha contaminación crónica por petróleo. Estímase que a recuperación total despois do catastrófico verquido do *Exxon Valdez* levará 24 anos.

A especie tamén está ameazada polo desenvolvemento de estrururas hidroeléctricas que resultan no desvío e colmatación dos ríos. A introdución a grande escala do salmón do Atlántico (*Salmo salar*) e da troita (*Salmo trutta*) pode provocar a competencia polas larvas e as pupas da mosca negra, a principal fonte de alimento deste pato. Na década de 1930 o visón americano (*Neovison vison*) introduciuse na área de distribución europea e puido ter reducido o éxito reprodutivo, aínda que o impacto non se cuantificou.

Estado de conservación
----------------------

A Unión Internacional para a Conservación da Natureza e dos Recursos Naturais, tendo en conta que esta especie ten unha área de distribución moi grande e, polo tanto, non se aproxima aos limiares de vulnerábe baixo o criterio de tamaño da área de distribución, que a tendencia de poboación parece estar en aumento e, polo tanto, a especie non se achega aos limiares de vulnerábel segundo o criterio de tendencia de poboación, e que o tamaño da poboación é moi grande e, polo tanto, non se aproxima aos limiares de vulnerábel segundo o criterio do tamaño da poboación, cualifica o seu status como *LC* (pouco preocupante).</ref name=U/>

Notas
-----

1. 1 2 3  BirdLife International (2018): *Histrionicus histrionicus* na *Lista vermella* da UICN. Versión 2022-1. Consutada o 4 de novembro de 2022.
2. 1 2 3 4  *Histrionicus histrionicus* (Linnaeus, 1758) no GBIF. Consutado o 4 de novembro de 2022.
3. 1 2  *Histrionicus histrionicus* (Linnaeus, 1758) na BioLib. Consutada o 4 de novembro de 2022.
4. ↑  Histrionicus no *Merriam-Webaster Dictionary*.
5. 1 2  Samuel A. Iverson & Daniel Esler (2010): "Harlequin Duck population injury and recovery dynamics following the 1989 Exxon Valdez oil spill". *Ecological Applications* **20** (7): 1993-2006.
6. 1 2  Tucker, G. M. & Heath, M. F. (1994): *Birds in Europe: their conservation status*. Cambridge, UK: BirdLife International. ISBN 0-9468-8829-9.
7. ↑  Carboneras, C.& Kirwan, G. M. (2013): "Harlequin Duck (*Histrionicus histrionicus*). En: del Hoyo, J. Elliott, A. Sargatal, J. Christie, D.A. & de Juana, E. eds. *Handbook of the Birds of the World*. Barcelona: Lynx Edicions. ISBN 84-9655-342-6.

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Histrionicus histrionicus*** |

|  |  |
| --- | --- |
|  | Wikispecies posúe unha páxina sobre:  ***Histrionicus histrionicus*** |

### Bibliografía

* Carboneras, Carles; del Hoyo, Josep; Elliot, Andrew & Sargatal, Jordi (1992): "Family Anatidae (Ducks, Geese and Swans)" en *Handbook of the Birds of the World. Volume 1*. Barcelona: Lynx Edicions. ISBN 84-8733-410-5.

### Outros artigos

* Anseriformes
* Anátidos
* Merxinos

### Ligazóns externas

* Pato Arlequín, *Histrionicus histrionicus* en Audubon. Guía de Aves de América del Norte. *(en castelán)*.

|  |  |
| --- | --- |
| Control de autoridades | 
* Wd: Q331179
* BRE: 2038697
* GEC: 0152341

 |

|  |  |
| --- | --- |
| Identificadores taxonómicos | 
* ADW: Histrionicus
* Avibase: BCBD2EAECA774B19
* BioLib: 8481
* BirdLife: 22680423
* DORIS: 1711
* Dyntaxa: 233787
* eBird: harduc
* EOL: 45510589
* EUNIS: 1084
* FE: 96530
* FE-New: ID
* Fossilworks: 83448
* GBIF: 2498224
* GlobalSpecies: 829384
* GNAB: harlequin-duck
* IBC: ID
* iNaturalist: 7111
* IRMNG: 10199833
* ITIS: 175149
* IUCN: 22680423
* NBN: NBNSYS0000000273
* NCBI: 68165
* SeaLifeBase: 73603
* Soortenregister: 139868
* TAXREF: 2788
* WoRMS: 159092
* Xeno-canto: Histrionicus-histrionicus

 |

|  |  |
| --- | --- |
| Identificadores | 
* UMLS: C1026767

 |